GOLDEXPERT OÜ
TÄIENDUSKOOLITUSE ÕPPEKORRALDUSE ALUSED
1. Üldsätted
1.1. Käesolevad täienduskoolituse õppekorralduse alused reguleerivad GoldExpert OÜ korraldatavate täienduskoolituste korraldamist, õppesse vastuvõtmist, õppetasu maksmist ja tagastamist, koolitusel osalemist, koolituse lõpetamist ning muid õppetööga seotud küsimusi.
1.2. Koolituse korraldaja:
GoldExpert OÜ
Registrikood: 12078177
Täienduskoolituse majandustegevusteate nr: 262420
1.3. Koolitused toimuvad peamiselt Jewellery House'is aadressil:
Suur-Paala 19, Tallinn
Konkreetse koolituse toimumiskoht avaldatakse koolituse kirjelduses.
1.4. GoldExpert OÜ korraldab täienduskoolitusi kinnitatud õppekavade alusel.
1.5. Koolituse täpne sisu, maht, hind, ajakava, õppekeel, koolitaja, õppekeskkond, sihtgrupp, alustamise tingimused ja lõpetamise tingimused avaldatakse vastava koolituse veebilehel ja õppekavas.

2. Koolitusele registreerumine ja õppesse vastuvõtmine
2.1. Koolitusele saab registreeruda GoldExpert OÜ / Jewellery House'i veebilehel oleva registreerimisvormi kaudu, e-posti teel või muul koolituse juures märgitud viisil.
2.2. Koolitusele registreerumisel esitab õppija vähemalt järgmised andmed:
· ees- ja perekonnanimi;
· kontaktandmed;
· arve koostamiseks vajalikud andmed;
· vajaduse korral muud konkreetse koolituse korraldamiseks vajalikud andmed.
2.3. Õppesse võetakse isik, kes:
· vastab õppekavas sätestatud õpingute alustamise tingimustele;
· on esitanud registreerumiseks vajalik

